CELEX: 62013TN0463
Language: fi
Date: 2013-08-30 00:00:00
Title: Asia T-463/13: Kanne 30.8.2013 — Comunidad Autónoma de Galicia v. Euroopan komissio

19.10.2013   
            
            
               FI
            
            
               Euroopan unionin virallinen lehti
            
            
               C 304/25
            
         Kanne 30.8.2013 — Comunidad Autónoma de Galicia v. Euroopan komissio
   (Asia T-463/13)
   2013/C 304/43
   Oikeudenkäyntikieli: espanja
   
      Asianosaiset
   
   
      Kantaja: Comunidad Autónoma de Galicia (Santiago de Compostela, Espanja) (asiamiehet: asianajajat M. Lorenzo Outón, P. Egerique Mosquera)
   
      Vastaaja: Euroopan komissio
   
      Vaatimukset
   
   Kantaja vaatii, että unioni yleinen tuomioistuin
   
               —
            
            
               kumoaa riitautetun päätöksen toteamalla, että toteutettuja toimenpiteitä ei Comunidad Atónoma de Galician osalta voida pitää lainvastaisena valtiontukena
            
         
               —
            
            
               toissijaisesti ja siltä varalta, ettei ensisijaista vaatimusta hyväksytä, kumoaa riitautetun päätöksen toteamalla, että RETEGAL ei ole lainvastaisen tuen välillinen eikä välitön tuensaaja
            
         
               —
            
            
               velvoittaa Euroopan komission korvaamaan oikeudenkäyntikulut asian käsittelystä unionin yleisessä tuomioistuimessa.
            
         
      Oikeudelliset perusteet ja pääasialliset perustelut
   
   Riitautettu päätös on sama kuin asiassa T-461/13, Espanja v. komissio ja T-462/13, Comunidad Autónoma del País Basco ja Itelazpi v. komissio.
   Kanteensa tueksi kantaja vetoaa samoihin perusteisiin kuin, ne joihin mainituissa asioissa on vedottu:
   
               1)
            
            
               Oikeudellinen virhe, johon on syyllistytty toteamalla, että asiassa oli kyse SEUT 107 artiklan 1 kohdassa tarkoitetusta valtiontuesta.
            
         
               2)
            
            
               SEUT 106 artiklan 2 kohdan rikkominen, johon komissio on syyllistynyt katsomalla, etteivät riidanalaiset toimenpiteet ole sisämarkkinoille soveltuvia.
            
         
               3)
            
            
               SEUT 107 artiklan 3 kohdan c alakohdan rikkominen, johon komissio on riitautetussa päätöksessään syyllistynyt — tunnustaen kuitenkin, että kyseessä olevalla julkisen sektorin osa-alueella on rakenteellisia puutteita ja että kyseenalaistetulla julkisella interventiolla on tähdätty yleisen edun mukaisiin tavoitteisiin — kun se on katsonut valtiontuen sisämarkkinoille soveltumattomaksi teknologisen neutraalisuuden periaatteen loukkaamisen vuoksi.
            
         
               4)
            
            
               Komissio on tehnyt arviointivirheen katsomalla, että RETEGALille, joka on Comunidad Atónoma de Galican oma väline, on myönnetty lainvastainen valtiontuki, koska RETEGALin tehtävänä oli ainoastaan hankkia ja asentaa laitteistot, jotka oli rahoitettu kyseenalaistetuilla julkisilla varoilla ja jotka oli tämän jälkeen tarkoitettu paikallisten julkisyhteisöjen käytettäväksi, jotta ne kykenisivät tarjoamaan julkisia televisio- ja radiolähetyspalveluja maaseudulla ja syrjäisillä alueilla ja kattamaan näin puutteet näiden alueiden markkinoilla.